《别蔡伯畛》
宋代·陈藻

我本三山城下居，谁人共读艾轩书。
固无田宅堪归老，纵有文轩适见疎。
黄石出门多俊逸，白头似子去乡闾。
六经正说终茫昧，不遣吾侪意气舒。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。